COVID-19 pandemija

COVID-19 pandemijaSusirgimų skaičius tūkstančiui gyventojų
275px LigaCOVID-19 (koronavirusas SARS-CoV-2) Pirmą kartą pastebėta 2019 m. gruodžio 1 d. Protrūkio židinys  Uhanas, KinijaPasaulyje užfiksuoti atvejai
(2023 m. birželio 9 d. duomenimis)
|-
| Susirgimai
| 676 609 955
|-
| Mirtys
| 6 881 955
|-
| colspan="2" style="text-align: center;" |
Valstybės su daugiau nei 10 mln. susirgimo atvejų
|-
| 
| 103 804 263
|-
|
| 44 690 738
|-
| 
| 39 866 718
|-
|
| 38 249 060
|-
|
| 37 085 675
|-
|
| 33 329 551
|-
|
| 30 615 522
|-
| 
| 25 603 510
|-
| 
| 24 658 705
|-
| 
| 22 086 064
|-
|
| 17 042 722
|-
| 
| 13 770 429
|-
| 
| 11 526 994
|-
|
| 11 401 996
|-
|
| 10 044 957
|-
|
|-
| Lietuva
| 1 308 131
|-
| colspan="2" style="text-align: center;" | Šaltinis: https://gisanddata.maps.arcgis.com/apps/opsdashboard/index.html#/bda7594740fd40299423467b48e9ecf6

COVID-19 pandemija – kvėpavimo takų ligos COVID-19, kurią sukelia virusas SARS-CoV-2, pandemija. COVID-19 liga pradėjo plisti 2019 m. gruodžio mėn. Kinijos Hubėjaus provincijos sostinėje Uhane. 2020 m. sausio mėnesį Kinijoje kilo šios ligos epidemija, infekcija ėmė plisti į kitas pasaulio šalis ir tapo pandemija. COVID-19 ligos sukėlėjas yra iki tol nežinotas koronavirusas SARS-CoV-2. Siekiant apriboti ligos plitimą daugelis šalių ėmėsi plačių visuomeninio ir asmeninio piliečių gyvenimo apribojimų, riboja ar ribojo asmenų judėjimą tarp šalių ar šalių viduje. Pandemija sukėlė pasaulinę ekonominę krizę.

Iš viso iki 2022 m. balandžio 15 d. 226 šalyse ir teritorijose buvo patvirtinta per 503 mln. infekcijos atvejų. Realus susirgimų skaičius galėjo būti gerokai didesnis, visų pirma, gali būti neįskaičiuoti atvejai, kai infekcija pasireiškia lengva forma.Ruiyun Li, Sen Pei, Bin Chen, Yimeng Song, Tao Zhang Substantial undocumented infection facilitates the rapid dissemination of novel coronavirus (COVID-19), 2020-02-17, medRxivHaoyang Sun, Borame Lee Dickens, Mark Chen, Alex Richard Cook, Hannah Eleanor Clapham Estimating number of global importations of COVID-19 from Wuhan, risk of transmission outside mainland China and COVID-19 introduction index between countries outside mainland China, 2020-02-20, medRxiv

Pasak PSO atakaitos, tikėtina, kad iki 2021 m. pabaigos su SARS-CoV-2 virusu susijusių mirčių buvo 14,9  mln., kas būtų beveik 3 kartus daugiau nei oficialiai paskelbtų, kiek daugiau nei 5,4 mln. mirčių pasaulyje.WHO puts global COVID-19 death toll at nearly 15 million, Al Jazeera, 2022 m. gegužės 5 d.

 Eiga 
2019 m. gruodžio 31 d. Kinijos valdžia apie nežinomos kilmės pneumonijos protrūkį informavo Pasaulio sveikatos organizaciją. 2020 m. sausio 30 d. Pasaulio sveikatos organizacija (PSO) dėl COVID-19 ligos plitimo paskelbė pasaulinę ekstremalią situaciją.PSO skelbia pasaulinę ekstremalią situaciją dėl koronaviruso Nuo 2020 m. vasario 28 d. PSO savo pranešimuose infekcijos riziką pasauliniame lygmenyje pradėjo vertinti kaip „labai aukštą“ (angliškai WHO risk assessment, global level: very high), iki tol rizika vertinta kaip „aukšta“. 2020 m. kovo 11 d. Pasaulio sveikatos organizacija COVID-19 plitimą įvardijo kaip pandemiją,Coronavirus confirmed as pandemic by World Health Organization, BBC News, 11 March 2020'Deeply concerned' WHO declares COVID-19 pandemic, CIDRAP, 2020-03-11 pirmą kartą po H1N1 2009/10 pandemijos (dar vadintos „kiaulių gripu“).

Buvo nustatyta, kad susirgimus sukelia naujas koronavirusas, kurio genomas ne mažiau kaip 70 % sutampa su SARS (liet. SŪRS) virusu SARS-CoV (liet. SŪRS-CoV), todėl jam suteiktas SARS-CoV-2 (liet. SŪRS-CoV-2) pavadinimas. Vasario 11 d. šio viruso sukeliama infekcija gavo 2019 m. koronavirusinio susirgimo pavadinimą (COVID-2019 – Coronavirus Disease 2019).

Nuo 2020 m. sausio 22 d. Uhanas buvo uždarytas – jame paskelbtas karantinas, nuo sausio 24 d. karantinas paskelbtas ir šalia miesto esančiose apskrityse. Nepaisant priemonių, kurių imtasi Kinijoje, liga išplito į kitas pasaulio šalis. 2020 m. sausio 13 d. pranešta apie pirmąjį laboratoriškai patvirtintą susirgimą COVID-19 Tailande (pirmasis susirgimas už Kinijos ribų), sausio 23 d. pranešta apie pirmąjį susirgimą už Azijos ribų – JAV. 2020 m. vasario 2 d. Filipinuose patvirtinta pirmoji mirtis nuo COVID-19 už Kinijos ribų (mirė pacientas kinas, atvykęs iš Uhano). 2020 m. vasario 9 d. registruotas mirčių nuo COVID-19 skaičius pasiekė 800 ir viršijo bendrą 2002–2003 m. SARS epidemijos aukų skaičių.Coronavirus deaths exceed Sars fatalities in 2003. BBC News,2020-02-09, tikrinta 2020-02-12 (anglų k.). 2020 m. vasario 15 d. Prancūzijoje mirė iš Kinijos atvykęs aštuoniasdešimtmetis sirgęs COVID-19. Šis kinų turistas buvo pirmoji pandemijos auka už Azijos ribų.

2020 m. vasario 23 d. nuo šios infekcijos Italijoje mirė pirmieji du europiečiai. Vasario 26 d. PSO pranešime pakelbta, kad naujų infekcijos atvejų užregistruota daugiau už Kinijos ribų, nei pačioje Kinijoje. 2020 m. kovo 13 d. PSO paskelbė, kad pandemijos centru tapo Europa. 2020 m. kovo 16 d. bendras susirgusiųjų skaičius už Kinijos ribų (86 434) viršijo bendrą susirgimų skaičių Kinijoje (81 077).

2020 m. kovo mėn. PSO pranešė, kad infekuotųjų skaičius pasaulyje viršijo 100 000, mirusiųjų nuo ligos – 3486, o kovo 27 d. infekuotųjų skaičius viršijo 500 000, mirusiųjų 23 335. Jau po aštuonerių dienų, balandžio 4 d., PSO pranešė apie daugiau nei 1 000 000 infekuotųjų ir 57 000 mirčių, o 2020 m. balandžio 17 d. infekuotųjų skaičius viršijo 2 milijonus, mirusiųjų – 139 000. Naujuoju pandemijos centru tapo Italija. Čia kovo 19 d. pirmą kartą mirusiųjų nuo pandemijos registruota daugiau nei Kinijoje. 2020 m. kovo 23 d. šalia Kinijos, Italijos ir Ispanijos daugiausia infekcijų registruota Irane, Vokietijoje, Prancūzijoje ir JAV; Kinijoje naujų susirgimų skaičius buvo ženkliai sumažėjęs. Kovo 26 d. daugiau mirusiųjų nuo infekcijos nei Kinijoje registruota Ispanijoje. 2020 m. kovo pabaigoje stipriai išaugo susirgimų skaičius JAV; Jungtinės Valstijos tapo nauju epidemijos centru šalia Kinijos ir Europos. 2020 m. balandžio mėn. Kinijos pandemijos aukų skaičius buvo viršytas Prancūzijoje, JAV, Jungtinėje Karalystėje, Irane, Belgijoje ir Vokietijoje. Daugelyje šalių imtasi griežtų apribojimų viešojoje sferoje, imtas reguliuoti asmeninis piliečių gyvenimas, ėmė reikštis šių priemonių sukeltos ekonominės krizės ženklai.

2020 m. gegužės pabaigoje įvairiose vietose buvo atlikti antikūnių tyrimai, apytikriai nustatant persirgusių žmonių procentą. Paaiškėjo, jog daugiausia (19,8 %) gyventojų persirgo labai epidemijos paliestame Niujorke. Londone persirgo 17,5 %. Stokholme, kur vyriausybė nesiėmė labai griežtų karantino priemonių, persirgo 7,3 %. Uhane, kur epidemija prasidėjo, persirgo 10 %. Kitose vietose nustatyta dalis dar mažesnė. Tiek nėra daug, nes kad liga nebeplistų, imunitetą turi įgyti 60–80 % visų gyventojų. Pagal šiuos duomenis taip pat buvo iš naujo apskaičiuotas mirštamumo procentas, kuris pasirodė esąs apie 1 %.Popovich N, Sanger-Katz M. (2020). The World Is Still Far From Herd Immunity for Coronavirus. The New York Times 

 Liga 


COVID-19 liga ir jos sukėlėjas SARS-CoV-2 iki 2019 m. pabaigoje Kinijoje kilusios epidemijos nebuvo žinomi. Iš pradžių nebuvo įvertinta, kad infekciją gali plisti perduodant ją iš žmogaus žmogui, nes kai ligos sukėlėjas „peršoka“ iš kitų gyvūnų rūšių (zoonozė) tai yra greičiau išimtis, nei taisyklė, be to iš pradžių manyta, kad perdavimo iš žmogaus žmogui atvejų nėra nustatyta.Da Shiji (达史纪): The Truth About “Dramatic Action”. 2020-01-27, tikrinta 2020-02-04 (anglų kalba). Po to, kai buvo nustatyta, kad ligos sukėlėjas yra SARS ligos sukėlėjo koronaviruso porūšisWHO Statement Regarding Cluster of Pneumonia Cases in Wuhan, China. WHO, 9. Januar 2020, abgerufen am 14. Januar 2020 (englisch), tikėtasi, kad naujasis virusas bus panašus į SARS sukėlėją. Kaip vėliau paaiškėjo šios prielaidos buvo neteisingos, ypač dėl to, nes pasirodė, kad naujoji infekcija gali būti platinama nešiotojų su švelniais ar visai nepasireiškusiais simptomais.

Virusu užsikrečia vienas žmogus nuo kito per mikroskopinio dydžio lašelius, kurie į aplinką sklinda žmogui kalbant, čiaudint, kosėjant ar iškvepiant orą.„Q&A on coronaviruses“. World Health Organization. 2020-02-11. Tikrinta 2020-02-24.„Coronavirus Disease 2019 (COVID-19) – Transmission“. Centers for Disease Control and Prevention (anglų k.). 2020-03-17. Tikrinta 2020-03-23. Liga plinta daugiausia esant artimam žmonių tarpusavio kontaktui, tačiau gali būti perduodama ir per užkrėstus paviršius, jei palietus juos po to yra liečiamas veidas. Ligos inkubacinis periodas paprastai yra 5 dienos, tačiau gali svyruoti nuo 2 iki 14 dienų.„Symptoms of Novel Coronavirus (2019-nCoV)“. US Centers for Disease Control and Prevention. 2020-02-10. Tikrinta 2020-02-11.Rothan, H. A.; Byrareddy, S. N. (2020 vasaris). „The epidemiology and pathogenesis of coronavirus disease (COVID-19) outbreak“. Journal of Autoimmunity: 102433. PMID 32113704. doi: 10.1016/j.jaut.2020.102433 Tarp COVID-19 ligos simptomų yra karščiavimas, kosulys, oro trūkumas. Infekcija yra užkrečiama iki simptomų atsiradimo. Specifinių vaistų (išskyrus eksperimentinius) prieš ligos sukėlėją nėra, taikomas simptominis gydymas. Priemonės, kurios lėtina ligos plitimą yra rankų plovimas, burnos prisidengimas kosėjant ir čiaudint, atstumo nuo kitų žmonių laikymasis, turėjusiųjų kontaktų su infekuotaisiais stebėjimas ir saviizoliacija.

 Simptomai 
Simptomas%Karščiavimas87,9Sausas kosulys67,7Silpnumas38,1Seilėtekis33,4Dusulys18,6Raumenų ir sąnarių skausmas14,8Gerklės perštėjimas13,9Galvos skausmas13,6Šaltkrėtis11,4Pykinimas ir vėmimas5,0Nosies užgulimas4,8Viduriavimas3,7Kosėjimas krauju0,9Konjunktyvitas0,8Kojų prištų tinimasnežinoma

Koronavirusas SARS-CoV-2 užkrečia kvėpavimo takus, pasveikimas priklauso nuo žmogaus imuninės sistemos būklės.

COVID-19 sukelti simptomai yra nespecifiniai. Virusu užsikrėtę asmenys gali sirgti besimptome forma arba jiems gali pasireikšti karščiavimas, kosulys, silpnumas, dusulys, raumenų skausmai ir kt. Pasaulio sveikatos organizacijos duomenimis, remiantis 55 924 ligos atvejais, kurie buvo laboratoriškai patvirtinti Kinijoje iki 2020 m. vasario 20 d., pastebėti tokie ligos simptomai:https://www.who.int/docs/default-source/coronaviruse/who-china-joint-mission-on-covid-19-final-report.pdf

Sunki ligos eiga gali sukelti sunkų plaučių uždegimą, kvėpavimo nepakankamumą, sepsį, septinį šoką ir mirtį. Daliai užsikrėtusių asmenų nepasireiškia jokie klinikiniai ligos simptomai, nors laboratoriniai tyrimai rodo, kad jie yra užsikrėtę koronavirusu.https://www.thelancet.com/journals/laninf/article/PIIS1473-3099(20)30114-6/fulltext Viruso inkubacinis periodas paprastai trunka 5 dienas, tačiau gali trukti nuo 2 iki 14 dienų.Hussin Rothan, Nagadenahalli Siddappa The epidemiology and pathogenesis of coronavirus disease (COVID-19) outbreak, 2020-02-01, Journal of Autoimmunity, p. 102433https://www.who.int/docs/default-source/coronaviruse/situation-reports/20200219-sitrep-30-covid-19.pdf?sfvrsn=6e50645_2 Vienu atveju inkubacija truko 27 dienas.https://www.reuters.com/article/us-china-health-incubation/coronavirus-incubation-could-be-as-long-as-27-days-chinese-provincial-government-says-idUSKCN20G06W

 Mirštamumas 
Po to, kai Kinijoje pirmoji epidemijos banga buvo sustabdyta ir visi šios bangos ligoniai arba pasveiko, arba mirė, Kinija oficialiai paskelbė, jog buvo 83 000 ligos atvejų ir 4 632 mirtys, galutinai nustatytam mirtingumui viršijant 6 %. Kol trūko vietų ligoninėse, gydytojų, medicininių prietaisų, mirštamumas siekė net 17 %. Epidemijos pabaigoje jis sumažėjo iki tik 0,7 %.Donald G. McNeil (2020). The Coronavirus in America – The Year Ahead. The New York Times  Mirštamumas labai priklauso nuo paciento amžiaus: senyvo amžiaus žmonių (vyresnių nei 80 metų) atveju jis buvo 14,8 proc., 70–79 metų amžiaus grupėje apie 8 proc., 60–69 metų amžiaus grupėje 3,6 proc, jaunesnių dar mažesnis.How does the new coronavirus compare with the flu? livescience.com. 2020-02-19. Mirties atvejai tarp vaikų reti, tačiau pandemijos metu mirė mažiausiai du kūdikiai.https://www.livescience.com/us-infant-dies-coronavirus.html

Tačiau realus mirštamumas iš tiesų yra mažesnis nes daugelis valstybių netikrina be priežasties – taigi lengvi ligos atvejai lieka nepastebėti. Epidemijos kruiziniame laive „Diamond Princess“ metu, kai galop buvo patikrinti beveik visi keleiviai, mirštamumas siekė 1,3 % tarp visų diagnozuotų ir 2,6 % tarp tų, kuriems pasireiškė bent kokie ligos simptomai.Timothy W Russell, Joel Hellewell, Christopher I Jarvis, Kevin van Zandvoort, Sam Abbott1, Ruwan Ratnayake, Stefan Flasche1, Rosalind M Eggo, W John Edmunds, Adam J Kucharski1 (2020). Estimating the infection and case fatality ratio for coronavirus disease (COVID-19) using age-adjusted data from the outbreak on the Diamond Princess cruise ship, February 2020. Eurosurveilance, Volume 25, Issue 12, 26/Mar/2020 Panašus, dar šiek tiek mažesnis (1 %) miršamumas nustatytas skaičiuojant mirusiųjų dalį nuo visų kurių kraujyje rasta antikūnių prieš virusą.

 Diagnostika 
miniatiūra|kairėje|COVID-19 tepinėlis iš nosiaryklės
Laboratorijoje diagnozė nustatoma iš sergančiojo nosiaryklės sekreto ar kraujo mėginio naudojant rRT-PCR (atvirkštinės transkripcijos polimerazės grandinė reakcija) metodąhttps://www.who.int/publications-detail/laboratory-testing-for-2019-novel-coronavirus-in-suspected-human-cases-20200117https://www.cdc.gov/coronavirus/2019-ncov/lab/rt-pcr-detection-instructions.html. PSO paskelbė kelis SARS-CoV-2 RNR nustatymo protokolus. Rezultatai gaunami per kelias valandas ar dienashttps://www.globenewswire.com/news-release/2020/01/30/1977226/0/en/Curetis-Group-Company-Ares-Genetics-and-BGI-Group-Collaborate-to-Offer-Next-Generation-Sequencing-and-PCR-based-Coronavirus-2019-nCoV-Testing-in-Europe.html.

Preliminarus ir spartesnis lyginant su laboratoriškai patvirtinta COVID-19 infekcija naudojant RT-PCR diagnostikos metodas pagrįstas plaučių uždegimo požymiais, remiantis rentgeno nuotrauka arba kompiuterinės tomografijos tyrimuhttps://bestpractice.bmj.com/topics/en-gb/3000168/diagnosis-approach.

 Prevencija 
miniatiūra|kairėje|Pagrindinė perdavimo forma tarp žmonių – lašeliai, kurie išsiskiria čiaudint, kosint, kalbant ar iškvepiant.
miniatiūra|Apie COVID-19 informuojantis plakatas, 2020 m. pradžioje paruoštas Užkrečiamųjų ligų ir AIDS centro.
Virusui pradėjus plisti visame pasaulyje PSO visiems gyventojams išplatino informaciją, kaip apsisaugoti nuo galimo užsikrėtimo. Gyventojai raginami kuo dažniau, ypač pasinaudojus tualetu, po čiaudėjimo ir prieš valgį, plauti rankas vandeniu su muilu ne mažiau kaip 20 sekundžių. Nesant galimybių, trinti rankas alkoholine dezinfekcine priemone, turinčia ne mažiau kaip 60% alkoholiohttps://www.cdc.gov/coronavirus/2019-ncov/about/prevention.html?CDC_AA_refVal=https%3A%2F%2Fwww.cdc.gov%2Fcoronavirus%2F2019-ncov%2Fabout%2Fprevention-treatment.html. Taip pat vengti liesti veidą nešvariomis rankomis. Kosint ar čiaudant prisidengti nosį ir burną nosine arba alkūnės linkiu, vengti kontakto su peršalusiu arba į gripą panašių simptomų patiriančiu asmeniu, gerai išvirti mėsą ir kiaušinius.

Daugelio šalių vyriausybės ragina susilaikyti nuo nebūtinų kelionių į šalis, kuriose pasireiškė viruso protrūkishttps://www.cdc.gov/coronavirus/2019-ncov/travelers/index.html. Kinijoje uždrausta parduoti ir naudoti maistui laukinius gyvūnushttps://www.cnbc.com/2020/02/25/china-bans-trade-consumption-of-wild-animals-due-to-coronavirus.html. Taip pat patariama vengti kontaktų su gyvais laukiniais ar ūkiuose auginamais gyvūnais be asmeninės apsaugos priemonių.Koronavirusas: ką būtina žinoti gyventojams, kaip pasiruošę medikai ir kas daroma asmeniui, kuriam įtariama infekcija

Asmenims, kurie pajuto ligos simptomus, rekomenduojama naudoti chirurgines kaukes, kurios sumažina iškvepiamo oro lašelių kiekį ir sklidimo atstumą kalbant, sluoguojant ar čiaudanthttps://www.cdc.gov/coronavirus/2019-nCoV/summary.html?CDC_AA_refVal=https%3A%2F%2Fwww.cdc.gov%2Fcoronavirus%2F2019-ncov%2Fabout%2Fwhat-you-should-do.html#anchor_1580064337377. Naudojant kaukę ją būtina priglausti prie burnos ir nosies, kad neliktų plyšių tarp veido ir kaukės. Kaukės nerekomenduojama čiupinėti, kol ji yra ant veido, o pačiupinėjus būtina nusiplauti rankas. Kaukei sudrėkus ji turi būti pakeičiama nauja. Kaukė nuimama imant už raištelių pakaušyje ir nečiupinėjant pačios kaukės priekio. Kaukės taip pat rekomenduojamos asmenims, besirūpinantiems sergančiuhttps://www.who.int/emergencies/diseases/novel-coronavirus-2019/advice-for-public/when-and-how-to-use-masks. Sveikatos apsaugos darbuotojams rekomenduojama naudoti specialius respiratorius, atitinkančius EU FFP2 standartą.

Kinija rekomendavo ir sveikiems žmonėms viešose vietose dėvėti kaukeshttps://web.archive.org/web/20200126135736/http://www.nhc.gov.cn/xcs/yqtb/list_gzbd.shtml. Amerikiečių siūlymai fabrikinių kaukių masiškai nedėvėti pagrįsti ne tuo, jog nepadeda, o pirmiausia nerimu, jog antraip kaukių neužteks medikams.https://www.nytimes.com/2020/03/17/opinion/coronavirus-face-masks.html

Asmenims, grįžusiems iš šalių, kuriose užfiksuotas viruso protrūkis, arba turėjusiems kontaktą su sergančiais COVID-19, nurodoma izoliuotis namuose keturiolikai dienų nuo paskutinio įtariamo kontakto. Pasijutus blogai pačiam nevykti į gydymo įstaigą, o kviesti greitąją medicinos pagalbąhttps://www.cdc.gov/coronavirus/2019-ncov/about/steps-when-sick.html.

 Gydymas 
Šiuo metu nėra patvirtintų antivirusinių vaistų koronavirusui SARS-CoV-2 gydyti.https://www.nature.com/articles/d41573-020-00016-0 Potencialių vaistų tyrimai šiai ligai gydyti pradėti 2020 m. sausio mėn. Šiuo metu atliekami kelių antivirusinių vaistų klinikiniai tyrimai.https://www.clinicaltrialsarena.com/analysis/coronavirus-mers-cov-drugs/  Kinijos nacionalinė medicinos produktų asociacija koronaviruso gydymui patvirtino priešvirusinį vaistą favilavirą (favipiravirą). Remiantis Kinijoje atliktais tyrimais, chlorochino fosfatas yra saugus ir efektyvus vaistas gydant koronaviruso sukeltą plaučių uždegimą.https://www.jstage.jst.go.jp/article/bst/advpub/0/advpub_2020.01047/_article Kiti potencialūs priešvirusiniai vaistai yra ribavirinas, remdesiviras, galidesiviras ir ritonaviras. Atlikti tyrimai rodo, kad remdesiviras ir chlorochinas inhibuoja SARS-CoV-2 virusą in vitro.https://www.nature.com/articles/s41422-020-0282-0 2020 m. vasario mėn. Kinijoje pradėti remdesiviro efektyvumo tyrimai gydant koronaviruso SARS-CoV-2 infekciją.https://www.nytimes.com/2020/02/06/health/coronavirus-treatments.html

Sunkiais ligos atvejais kvėpavimas sutrinka tiek, jog reikalingi kvėpuoti padedantys prietaisai, įprastai naudojami esant sunkiam plaučių uždegimui. Tie prietaisai gana sudėtingi ir brangūs. Jei liga išplistų tiek, jog visiems sunkiems ligoniams kvėpavimo aparatų neužtektų, tai ženkliai padidintų mirštamumą. Aparatų prireikia apie 1,4 % visų ligonių.

 Kilmė 

Tikslus SARS-CoV-2 arba Uhano koronaviruso kilmės šaltinis šiuo metu nežinomashttps://www.sciencemag.org/news/2020/01/wuhan-seafood-market-may-not-be-source-novel-virus-spreading-globally. COVID-19 liga pradėjo plisti 2019 m. gruodžio mėn. Kinijos Hubėjaus provincijos sostinėje Uhano mieste. Miesto gyventojai, susiję su miesto gyvūnų ir jūros produktų turgumi, ėmė sirgti plaučių uždegimu, kurio priežastys buvo neaiškios. Tyrėjai spėja, kad koronavirusas galėjo paplisti Uhano jūros gėrybių turguje, kur infekcija buvo pirmą kartą pastebėta, mat dauguma koronavirusų randami gyvūnuose.

Tiriant 2003 m. SŪRS protrūkį tarp šikšnosparnių aptikta daug į SŪRS panašių koronavirusų. Daugumą jų paplitę tarp pasagnosinių šikšnosparnių (Rhinolophus spp.). Viruso nukleino rūgščių seka iš šikšnosparnio Rhinolophus sinicus 80 % panaši į SARS-CoV-2 genomą.https://onlinelibrary.wiley.com/doi/full/10.1002/jmv.25688 O  Rhinolophus affinis iš Junanio provincijos nukleino rūgščių seka net 96 % panaši į SARS-CoV-2 genomą.https://www.nature.com/articles/s41586-020-2012-7 Todėl Pasaulio sveikatos organizacija laikosi nuomonės, kad SARS-CoV-2 viruso natūralus šaltinis gamtoje yra šikšnosparniai. Vis dėlto yra žinoma, kad šikšnosparniais nebuvo prekiaujama Uhano jūros gėrybių turguje, ir tai taip pat pagrindžia tikimybę, jog infekciją žmogui perdavė kitas gyvūnas.

2019 m. paskelbtas metagenominis tyrimas parodė, kad SARS-CoV viruso padermė, sukėlusi SŪRS protrūkį, yra plačiausiai paplitęs koronavirusas tarp malajinių skujuočių (Manis javanica).https://www.mdpi.com/1999-4915/11/11/979 2020 m. vasario 7 d. paskelbta, kad mokslininkai iš Guangdžou viename skujuotyje aptiko viruso padermę, kurios nukleino rūgščių seka yra 99 % identiška SARS-CoV-2 virusui.https://www.nature.com/articles/d41586-020-00364-2 Nors skujuočiai įrašyti į Kinijos Raudonąją knygą, jų nelegali medžioklė tebevyksta dėl jų naudojimo Kinijos tradicinėje medicinoje.https://www.telegraph.co.uk/science/2016/03/15/pangolins-13-facts-about-the-worlds-most-hunted-animal/ Mikrobiologai ir genetikai iš Teksaso nustatė genetinės medžiagos susimaišymą tarp koronavirusų, o tai leidžia teigti, kad skujuočiai yra susiję su SARS-CoV-2 kilme.https://www.biorxiv.org/content/10.1101/2020.02.07.939207v1

2020 m. sausį buvo paskelbtas tyrimas, kuriame Uhano koronaviruso šaltiniu nurodytos gyvatės, tačiau kai kurie tyrėjai pabrėžia, kad to negalima laikyti galutine išvada, nes vis dar neaišku, ar gyvatės gali užsikrėsti koronavirusu.

 Vakcina 

2020 m. vasario mėn. keletas Kinijos nacionalinių tyrimų institutų pradėjo bandymus sukurti reikiamai vakcinai. 2020 m. vasario mėn. Pasaulio sveikatos organizacija (PSO) išreiškė tikinti, kad per artimiausius 18 mėnesių bus sukurta vakcina nuo koronaviruso 2019-nCoV.

2020 m. vasario mėn. pradžioje spaudoje buvo pranešta, jog atsakydamas į Pasaulio sveikatos organizacijos prašymą skirti 675 mln. JAV dol. finansinės paramos kovai su liga JAV milijardierius Bill Gates įsipareigojo skirti 100 mln. JAV dol. potencialios vakcinos sukūrimui. Jo pavyzdžiu pasekė kiti pasaulio milijardieriai, pvz., kinas Jack Ma, kuris iš viso paaukojo 5,8 mln. JAV dol. dviem Kinijos valstybiniams tyrimų institutams.

2020 m. kovo mėn. pasaulyje buvo apie 30 vakcinos kūrimo projektų.https://www.bioworld.com/articles/433331-increasing-number-of-biopharma-drugs-target-covid-19-as-virus-spreads Tačiau dėl ilgai trunkančių sukurtos vakcinos saugumo ir efektyvumo klinikinių tyrimų bei laiko, reikalingo masinei produkto gamybai, buvo mažai tikėtina, kad sukurta vakcina, skirta masiniam naudojimui, bus prieinama dar tais pačiais metais.https://www.marketwatch.com/story/these-nine-companies-are-working-on-coronavirus-treatments-or-vaccines-heres-where-things-stand-2020-03-06

2020 m. lapkritį, pirmoji pasaulyje apie sėkmingai pasibaigusių trečios fazės tyrimų pabaigą, kurios metu vakcina buvo testuojama 30 000 savanorių iš įvairių amžiaus grupių, pranešė kompanija "Pfizer". Tų pačių metų gruodžio 8 d. Jungtinėje Karalystėje pradėtas pirmasis pasaulyje masinis visuomenės vakcinavimas nuo COVID-19 viruso naudojant „BioNTech“ su „Pfizer“ sukurtą vakciną.Al Jazeera, ‘V-Day’: UK rolls out vaccine, 90-year-old woman first in line, 8 Dec 2020 Masinis gyventojų vakcinavimas JAV ta pačia vakcina pradėtas gruodžio 14 d.BBC, Covid: First round of US vaccinations to begin on Monday

 Pandemija įvairiose šalyse 

 Kinijoje 
miniatiūra|dešinėje|Sporto salė, paversta į ligoninę, skirtą susirgusiųjų izoliavimui ir karantinavimui. Uhanas, Kinija.

2019-20 m. koronaviruso pandemija prasidėjo nesuprantamais plaučių uždegimo atvejais Kinijos Hubėjaus provincijos sostinėje Uhane. 2019 m. gruodžio 1 d. pacientas sergantis nežinomos kilmės virusinės kilmės plaučių uždegimu paguldytas į Uhano infekcinių ligų ligoninę. Skirtingai nuo vėlesnių ligos atvejų, pirmasis pacientas neturėjo ryšio su Uhano jūros gėrybių turgumihttps://www.thelancet.com/journals/lancet/article/PIIS0140-6736(20)30183-5/fulltext.

Kurį laiką šie naujos ligos atvejai liko nepastebėti ir tik gruodžio 27 d. Uhano ligoninės gydytojas pastebėjo grupę pacientų, sergančių nežinomos kilmės plaučių uždegimu, ir apie tai pranešė ligoninei. Uhano ligoninė apie ligos protrūkį pranešė vietiniam ligų kontrolės ir prevencijos centruihttps://news.sina.com.cn/c/2020-02-02/doc-iimxyqvy9611122.shtml. Gruodžio 31 d. Uhano Ligų kontrolės ir prevencijos centras susiejo nežinomos kilmės plaučių uždegimo atvejus su Uhano jūros gėrybių turgumi. Ligos protrūkis patraukė tarptautinį dėmesį. Kitą dieną į Uhaną atvyko Nacionalinės sveikatos komisijos ekspertai. Sausio 8 d. plaučių uždegimo priežastimi pripažintas naujas koronavirusashttps://www.wsj.com/articles/new-virus-discovered-by-chinese-scientists-investigating-pneumonia-outbreak-11578485668.

miniatiūra|kairėje|Žmonės, viešumoje dėvintys medicinines kaukes. Guangdžou, Kinija.
Kinijos mokslininkai nustatė ligos sukėlėją – naują koronaviruso padermę, nuskaitė jo genomą ir padarė jį prieinamą pasaulio laboratorijoms, kad jos sukurtų PGR testus, nustatančius, ar žmogus yra infekuotas. Pavėluotas ir prieštaringas Uhano ir Hubėjaus administracijų atsakas nesulaikė protrūkio pačioje jo pradžiojehttps://www.nytimes.com/2020/01/28/business/china-coronavirus-communist-party.html. Iki sausio 29 d. virusas išplito į visas Kinijos žemyninės dalies provincijashttps://choice.npr.org/index.html?origin=https://www.npr.org/sections/goatsandsoda/2020/01/30/801142924/coronavirus-has-now-spread-to-all-regions-of-mainland-china .

Iki vasario 8 d. nustatyti 34878 susirgimo naujuoju koronavirusu atvejai, o 724 žmonės mirėhttps://bnonews.com/index.php/2020/02/the-latest-coronavirus-cases/.

Sausio 31 d. virusui išplitus už Kinijos teritorijos ribų, PSO protrūkį paskelbė „tarptautinio lygio visuomenės sveikatos problema“https://www.bbc.com/news/world-51318246.

Siekdamas suvaldyti epidemiją Kinijos Komunistų partijos politbiuras suformavo specialią vadovaujančią grupę ir paskyrė premjerą Li Keqiang jos vadovu. Atšaukti Kinų Naujųjų metų renginiai. Pradėta tikrinti keleivių temperatūrąhttps://www.bbc.com/news/world-asia-china-51249208. Nutrauktas autobusų ir geležinkelio susisiekimashttps://www.bbc.com/zhongwen/simp/chinese-news-51280516. Iki sausio 29 d. visuose Hubėjaus provincijos miestuose paskelbtas karantinashttps://www.thepaper.cn/newsDetail_forward_5671283. Daugelyje miestų įvesta komendanto valandahttps://cbgc.scol.com.cn/news/227255 .

Iki kovo 13 d. Kinijoje užregistruoti 80815 susirgimai, 3177 žmonės mirėhttps://www.worldometers.info/coronavirus/#countries.

Kovo 24 d. Kinijos valdžia panaikino daugelį anksčiau įvestų socialinio ir ekonominio pobūdžio apribojimų bei pripažino, kad viruso plitimas šioje šalyje „iš esmės blokuotas“.

Iki lapkričio 19 d. Kinijoje užregistruoti 91918 susirgimai,  4742 žmonės mirė.

 Pietų Korėjoje 
miniatiūra|dešinėje|Iškaba su koronavirusinės infekcijos prevencijos patarimais. Seulas, Pietų Korėja.

Sausio 20 d. šalyje nustatytas pirmasis koronaviruso atvejis 35 metų moteriai iš Kinijos. Po trijų dienų buvo registruotas pirmasis užsikrėtęs Pietų Korėjos pilietis, 55 metų vyras, dirbęs Uhane ir grįžęs pasitikrinti dėl galimų gripo simptomų. Abu šie užsikrėtimo atvejai viešai paskelbti sausio 24 d.

Vasario 19 d. patvirtintų atvejų skaičius padidėjo iki 51https://www.cdc.go.kr/board/board.es?mid=a20501000000&bid=0015&act=view&list_no=366248.

Vasario 20 d., Korėjos ligų kontrolės ir prevencijos centrų (KCDC) duomenimis, patvirtinta 70 naujų ligos atvejų. Užsikrėtimo atvejų skaičius smarkiai išaugo susidarius viruso išplitimo židiniui vienoje religinėje bendruomenėje pietiniame Tegu mieste. Dauguma užsikrėtimų susiję su šiame mieste veikiančia Šinčondžio Jėzaus bažnyčia (SCJ), daugelio laikoma sekta, sakoma Korėjos ligų kontrolės ir prevencijos centrų pranešime.

Išplitus viruso židiniui ir baiminantis tolesnio plitimo, buvo nutrauktas susisiekimas oro linijų skrydžiais, atšaukti kultūriniai renginiai. Vasario 24 d. 15 šalių įvedė kelionių į Pietų Korėją ir iš jos apribojimus. Taip pat pranešta, kad vyresniojo sveikatos apsaugos pareigūno, atsakingo už COVID-19 ekstremalią situaciją Tegu mieste, mėginys pripažintas teigiamu; paskelbta ir tai, jog jis Šinčondžio narys. Per kelias dienas peticijoje tautos prezidentui, raginančioje uždaryti bažnyčią, buvo surinkta per 750 000 parašų. Jų būstinę Kvačone šturmavo teisėsaugos pareigūnai, Pietų Korėjos vyriausybės pranešime skelbta, kad visi 245 000 religinės grupės nariai bus surasti ir patikrinti dėl galimo užsikrėtimo. Vasario 28 d. duomenimis, šalyje užregistruota daugiau kaip 2000 užsikrėtimo atvejų, vasario 29 d. – daugiau kaip 3000.

Kovo 2 d. duomenimis apie 60% visų susirgimų šalyje kilo iš Šinčondžio Jėzaus bažnyčios. Seulo savivaldybė nurodė teisėsaugai pradėti teisinį persekiojimą prieš religinės grupės įkūrėją ir jos vadovus kaltindami juos nužudymu, žalos sukėlimu ir pažeidus Infekcinių ligų kontrolės aktąhttps://finance.yahoo.com/news/seoul-city-seeks-murder-charges-against-sect-founder-025259454.html?guccounter=1&guce_referrer=aHR0cHM6Ly9lbi53aWtpcGVkaWEub3JnLw&guce_referrer_sig=AQAAAKuJVeE0DUqm2-cAkA50VNsb6vuRgatm35P5_1Wcd20Ske48_sLNPrIXnVKmsUnKZnoeRH7s7ORwSxEmfG0uMxIvktlBFNVfT8B2pVCAe4DiOALbd2fzBpevoZJ9jaZ9MRJoF4w6w11R3sFVcEm9qAb8-bTbI9oJOneCT8ELSy_N.

Kovo 12 d. duomenimis Pietų Korėjoje užregistruoti 7979 atvejai bei 67 mirtyshttps://www.cdc.go.kr/board/board.es?mid=a20501000000&bid=0015&act=view&list_no=366540&tag=&nPage=1 .

Iki lapkričio 19 d. Pietų Korėjoje užregistruoti 29654 atvejai bei 498 mirtys.

 Irane 
miniatiūra|dešinėje|Nuo koronaviruso dezinfekuojami Teherano metro traukiniai
Irane pirmi du 2019-nCoV atvejai užfiksuotas 2020 m. vasario 19 d. Kumo mieste. Tą pačią dieną pranešta apie jų mirtį.https://www.cnbc.com/2020/02/19/two-iranians-die-after-testing-positive-for-coronavirus.html

Vėliau šalies vyriausybė ėmėsi veiksmų ir savaitei atšaukė visus kultūrinius renginius, kai kuriuose miestuose buvo uždarytos mokyklos bei universitetai.Iran Announces Closure Of Universities, Schools As Coronavirus Death Toll Rises

miniatiūra|kairėje|Uždarytas įėjimas į Šah Abdol-Azim šventyklą Rėjuje, Irane. Kultūrinės vietos ir kitos viešosios erdvės visame pasaulyje buvo uždarytos, siekiant sulėtinti pandemijos plitimą.
Vasario 20 d. šalies sveikatos ministerijos atstovai laišku paragino šalies miestus riboti piligrimų priėmimą, tačiau šiitų šventovės Kumo mieste vis tiek buvo atvertos visiems piligrimams ir tikintiesiems.Iran was already struggling with one crisis. Now it has the worst coronavirus outbreak in the Middle East Iki vasario mėn. pabaigos Irane užfiksuoti 593 susirgimai ir 43 mirties atvejaihttps://www.reuters.com/article/us-health-coronavirus-iran-toll/iran-calls-on-people-to-stay-at-home-as-death-toll-rises-to-43-idUSKBN20N0GM.

Vėliau kilo įtarimai, kad Irano valdžia slepia tikruosius užsikrėtusių ir mirusių nuo 2019-nCoV atvejus. Pavyzdžiui, vasario 28 d. BBC Persijos televizija, apklausiusi kiekvieną Irano ligoninę, pranešė apie 210 COVID-19 mirties atvejų Irane, nors tos dienos oficialus mirties atvejų skaičius buvo tik 34https://www.bbc.com/news/world-middle-east-51673053. Dešimtys pasaulio valstybių įtarė į jų šalis virusą patekus būtent iš Irano ir kaltino šalies vyriausybę slepiant tikruosius faktus.How Iran Became a New Epicenter of the Coronavirus Outbreak PSO vadovas Tedros Adhanom Ghebreyesus teigė, kad pasaulinė organizacija turi savo skaičiavimo metodiką ir neturi problemų vertinant Irano pateiktus duomenis.Iran’s coronavirus updates cannot ‘entirely’ be trusted, expert says

Kovo 3 d. 23 iš 290 šalies parlamento narių 2019-nCoV mėginiai buvo teigiami.8% of Iran’s parliament has the coronavirus, and it released 54,000 prisoners as the country descends into chaos

Kovo 6 d. nuo šio koronaviruso mirė Irano užsienio reikalų ministro patarėjas Hoseinas Šeicholeslamas. Tos dienos duomenimis šalyje buvo 4747 užsikrėtusieji, o mirties atvejų – mažiausiai 124. Šeši mirę žmonės buvo politikai ar vyriausybės pareigūnai.Koronavirusas: Estijoje užsikrėtusiųjų padaugėjo iki 10, infekcija – jau Vatikane, Serbijoje

Kovo 12 d. duomenimis COVID-19 užsikrėtimai patvirtinti 10075 asmenims, mirčių skaičius pasiekė 429http://behdasht.gov.ir/index.jsp?siteid=1&fkeyid=&siteid=1&pageid=54782&newsview=200574. Naujienų agentūros paskelbė palydovines nuotraukas, kuriose matomo masinės koronaviruso aukų laidojimų vietos Kumo apylinkėsehttps://www.washingtonpost.com/graphics/2020/world/iran-coronavirus-outbreak-graves/.

Iki lapkričio 19 d. Irane užregistruoti 815117 atvejai bei 43417 mirtys.

 Europos Sąjungoje 
Kovo 17 d. užfiksavus pirmuosius koronaviruso atvejus Juodkalnijoje, nebeliko Europos šalių, kuriose nebūtų užsikrėtimo atvejų. Tą pačią dieną 27 narių Europos Sąjungos ir Šengeno erdvės išorinės sienos buvo uždarytos 30-iai dienų.

 Italijoje 
miniatiūra|dešinėje|Tušti maisto parduotuvių prekystaliai. Bergamas, Italija.
miniatiūra|kairėje|Civilinės saugos palapinė, įrengta priešais Veronos polikliniką, Italija.

Italija apie viruso protrūkį šalies viduje pranešė 2020 m. sausio 31 d., kai dviejų Kinijos turistų, atvykusių sausio 23 d. per Milaną, Romoje mėginiai dėl SARS-CoV-2 buvo pripažinti teigiamais. Atsakydama į tai, Italijos vyriausybė sustabdė visus skrydžius į Kiniją ir iš jos bei paskelbė nepaprastąją padėtį, o ministras pirmininkas Giuseppe Conte pareiškė, kad Italija yra pirmoji ES šalis, kuri ėmėsi šių atsargumo priemonių. Sausio 31 d. Italijos ministrų taryba paskyrė civilinės saugos vadovą Angelo Borrelli specialiuoju komisaru, atsakingu už COVID-19 ekstremalią situaciją.

Vėliau buvo aptikta nesusijusių COVID-19 atvejų, pradedant 16 patvirtintų COVID atvejų Lombardijoje vasario 21 d., dar 60 atvejų vasario 22 d., o apie pirmąsias mirtis šalyje pranešta dar tą pačią dieną. Vasario pabaigoje virusas išplito šiaurės Italijoje. Vasario 27 d. duomenimis, ten registruota daugiau kaip 650 užsikrėtimo atvejų, mirė dešimt žmonių, šalis pranešė apie judėjimo suvaržymus 12-oje miestų.Siekiant suvaldyti koronaviruso grėsmes, Lietuvoje paskelbta ekstremali situacija

Kovo 1 d. Lombardijos regione nustatyti 984 susirgimo atvejai, o 73 asmenys išgijohttps://www.repubblica.it/cronaca/2020/02/22/news/coronavirus_in_italia_aggiornamento_ora_per_ora-249241616/.

Veneto regione pirmasis COVID-19 atvejis patvirtintas vasario 21 dhttps://www.repubblica.it/cronaca/2020/02/22/news/adriano_trevisan_la_prima_vittima_di_coronavirus_in_italia-249260446/. Iki vasario 28 d. Veneto regione nustatyti 151 atvejai, du pacientai mirėhttps://www.repubblica.it/cronaca/2020/02/22/news/coronavirus_in_italia_aggiornamento_ora_per_ora-249241616/.

Kovo 4 d. šalyje patvirtintų koronaviruso atvejų padidėjo iki 3000, iš kurių 107 atvejai baigėsi žmonių mirtimis. Dėl šios priežasties visoje šalyje dviem savaitėm buvo uždarytos mokyklos ir universitetai.Schools shut as Coronavirus spreads  Tą pačią dieną šalies vyriausybė išplatino nurodymą iki balandžio 3 d. visus sporto renginius vykdyti be žiūrovų. Kitaip nei anksčiau, šis draudimas galios visoje šalyje, net ir ten, kur koronavirusas nebuvo užfiksuotas.Official: Behind closed doors until April 3

Kovo 8 d. Italijos premjeras pranešė apie pasirašytą įsakymą dėl karantino įvedimo šiaurės Italijoje. Be rimtos ir neatidėliotinos priežasties žmonėms nebus leista patekti į visą 10 mln. gyventojų turintį Lombardijos regioną aplink Milaną ir aplinkinius rajonus, įskaitant Veneciją, Parmą ir Riminį. Taip pat nebus leidžiama išvykti iš šių regionų. Tos dienos duomenimis šalyje nuo viruso mirė daugiau nei 230 žmonių.Koronavirusui toliau plintant pasaulyje, Italijoje karantinuoti ketvirtis gyventojų

Kovo 9 d. šalies vyriausybė, nepavykstant pažaboti viruso plitimo, visoje šalyje paskelbė karantiną. Tarp apribojimų – visų viešų renginių ir susirinkimų draudimas. Taip pat uždraustas bet koks judėjimas ne darbo ar ekstremalių situacijų tikslais.Italija – atskirta nuo pasaulio: pirmą kartą visoje šalyje paskelbtas karantinas Tos dienos duomenimis Italijoje buvo užfiksuoti 7985 užsikrėtimo atvejai ir beveik 500 mirčių.PM: Serie A suspended during Coronavirus 

Kovo 12 d. duomenimis Italijoje patvirtinta 15113 susirgimo atvejų, 1016 mirčių ir 1258 išgijimaihttp://www.salute.gov.it/portale/nuovocoronavirus/dettaglioContenutiNuovoCoronavirus.jsp?lingua=italiano&id=5351&area=nuovoCoronavirus&menu=vuoto . Kovo 14 d. pranešta, kad bendras patvirtintų atvejų skaičius pasiekė 21157, o mirčių skaičius pasiekė 1441http://opendatadpc.maps.arcgis.com/apps/opsdashboard/index.html#/b0c68bce2cce478eaac82fe38d4138b1.

 Estijoje 
miniatiūra|dešinėje|Uždarytos vaikų žaidimo aikštelės. Estija

Vasario 27 d. Estijoje patvirtintas pirmas COVID-19 atvejis. Susirgęs 34 m. iranietis grįžo iš Irano per Turkiją ir pasijuto sergantis autobuse pakeliui iš Rygos į Taliną. Atliktas koronaviruso tyrimas buvo teigiamashttps://news.err.ee/1057196/first-coronavirus-case-found-in-estonia.

Kovo 3 d. nustatytas antras koronaviruso atvejis. Susirgęs asmuo vasario 29 d. grįžo iš Bergamo Italijoje per Rygos oro uostąhttps://www.err.ee/1059412/eestis-tuvastati-teine-koroonaviirusega-nakatunu. Kovo 5 d. nustatyti trys nauji atvejai. Tai du estai atvykę tuo pačiu reisu iš Italijoshttps://news.err.ee/1059950/third-coronavirus-case-confirmed-in-estonia ir vienas keleivis atvykęs lėktuvu iš Bergamo į Taliną kovo 5 dhttps://www.err.ee/1060498/kahel-bergamost-naasnud-tallinlasel-tuvastati-koroonaviirus. Kovo 6 d. pranešta apie penkis naujus atvejus. Visi jie atskrido vasario 29 d. tuo pačiu reisu iš Bergamo. Bendras užsikrėtusiųjų skaičius Estijoje pasiekė dešimtįhttps://www.err.ee/1060677/eestis-on-koroonaviirus-tuvastatud-kumnel-inimesel. Tą pačią dieną Taline dviem savaitėms uždaryta Kristiine gimnazija, po to kai moksleivis, grįžęs iš Šiaurės Italijos, sirgdamas lankė mokyklą. Moksleiviui ir jo šeimos nariams nustatyta COVID-19 infekcijahttps://news.err.ee/1060727/tallinn-school-closed-after-confirmed-student-coronavirus-case. Kovo 10 d. užsikrėtimas virusu nustatytas dar trims žmonėms. Du iš jų grįžo iš Šiaurės Italijos, o vienas iš Prancūzijoshttps://www.err.ee/1061912/teisipaevase-seisuga-on-eestis-koroonaviirus-tuvastatud-13-inimesel. Kovo 11 d. pranešta apie keturis naujus atvejushttps://www.err.ee/1062388/lisandus-veel-kolm-koroonasse-nakatunut. Kovo 12 d. diagnozuota dar dešimt atvejų ir bendras jų skaičius pasiekė 27https://www.err.ee/1063204/terviseamet-eestis-on-kinnitatud-27-koroonajuhtu-ja-kohalik-levik.

Kovo 13 d. Estijos vyriausybė paskelbė nepaprastąją padėtį iki gegužės 1 d. Uždrausti vieši susirinkimai, sporto ir kultūros renginiai, mokyklos, universitetaihttps://news.err.ee/1063224/estonian-government-declares-emergency-situation-against-coronavirus. Tą pačią dieną atvejų skaičius pasiekė 79https://www.err.ee/1063431/koroonaviirus-on-eestis-diagnoositud-juba-79-inimesel.

Kovo 14 d. Estijoje nustatyti 68 nauji atvejai, o bendras susirgusiųjų skaičius pasiekė 115https://www.terviseamet.ee/et/uuskoroonaviirus .

 Latvijoje 
Kovo 2 d. Latvijos Sveikatos apsaugos ministerija pranešė apie pirmą COVID-19 atvejį Latvijoje.https://eng.lsm.lv/article/society/health/first-case-of-covid-19-coronavirus-confirmed-in-latvia.a350338/ Užsikrėtusi moteris atskrido iš Milano į Rygą per Miuncheną. Po dviejų dienų jos būklė pagerėjo, pakartotas tyrimas buvo neigiamas ir pacientė išleista iš Latvijos Infekcinių ligų centro.https://www.baltictimes.com/latvia_s_first_coronavirus_patient_to_be_discharged_from_hospital_tuesday/ Tą pačią dieną Latvijos vyriausybė paskyrė 2,6 mln. eurų įvairioms priemonėms koronaviruso grėsmei suvaldyti.https://bnn-news.com/latvian-government-allocates-additional-funding-to-measures-against-covid-19-211017

Kovo 8 d. Latvijos Ligų prevencijos ir kontrolės centras patvirtino antrąjį koronaviruso atvejį. Pacientė, grįžusi iš Červinijos slidinėjimo kurorto, buvo paguldyta į Rygos Rytinę klinikinę universitetinę ligoninę. Iki kovo 7 d. dėl koronaviruso Latvijoje patikrinti 222 asmenys.https://eng.lsm.lv/article/society/health/second-and-third-cases-of-coronavirus-confirmed-in-latvia.a350953/ Kovo 9 d. atvejų skaičius Latvijoje padidėjo iki šešių. Visi užsikrėtę asmenys buvo grįžę iš Šiaurinės Italijos.https://eng.lsm.lv/article/society/health/number-of-coronavirus-cases-in-latvia-rises-to-six.a351021/ Kovo 10 d. patvirtinti du nauji koronaviruso atvejai ir bendras susirgusių skaičius pasiekė aštuonis. Abu asmenys irgi grįžo iš Italijos. Nuo vasario 29 d. dėl koronaviruso Latvijoje patikrinti 274 asmenys.https://eng.lsm.lv/article/society/health/number-of-covid-19-coronavirus-cases-in-latvia-rises-to-eight.a351179/ Kovo 12 d. patvirtinus šešis naujus atvejus, bendras COVID-19 atvejų skaičius pasiekė 18https://bnn-news.com/six-more-covid-19-infection-cases-in-latvia-two-week-quarantine-in-schools-after-spring-break-proposed-211318. Kovo 14 d. duomenimis Latvijoje nustatyti 26 užsikrėtimo atvejaihttps://mobile.twitter.com/SPKCentrs/status/1238829190780198912.

 Lenkijoje 
Pirmas COVID-19 atvejis Lenkijoje nustatytas 2020 m. kovo 4 dhttps://www.gov.pl/web/zdrowie/pierwszy-przypadek-koronawirusa-w-polsce. 66 metų amžiaus vyras grįžo autobusu iš Vokietijos.

Kovo 6 d. patvirtinti keturi nauji atvejai. Vienas jų buvo susijęs su pirmuoju pacientu, nustatytu kovo 4 d., kiti grįžę iš Italijos ir Jungtinės Karalystėshttps://tvn24.pl/polska/koronawirus-w-polsce-cztery-nowe-przypadki-zakazenia-4300395. Kovo 7 d. patvirtintas dar vienas atvejis vėlgi susijęs su pirmuoju pacientuhttps://www.wprost.pl/kraj/10304919/koronawirus-w-polsce-minister-zdrowia-jest-kolejny-przypadek-choroby.html. Kovo 8 d. Sveikatos apsaugos ministerija pranešė apie penkis naujus atvejus. Vyresnio amžiaus pacientas, paguldytas į ligoninę Vroclave, buvo sunkios būklės https://wiadomosci.onet.pl/kraj/koronawirus-w-polsce-ile-osob-jest-zarazonych-koronawirusem/22z3pz2. Kovo 9 d. SARS-CoV-2 atvejų skaičius Lenkijoje pasiekė 17https://www.gov.pl/web/zdrowie/piec-nowych-potwierdzonych-przypadkow-koronawirusa, o kovo 10 d. padidėjo iki 22https://warszawa.wyborcza.pl/warszawa/7,54420,25774558,koronawirus-w-polsce-18-przypadek-w-polsce-trzeci-na-mazowszu.html?disableRedirects=true&squid_js=false. Kovo 13 d. susirgusiųjų skaičius pasiekė 68 bei pranešta apie pirmą mirtį Žemutinėje Silezijoje.https://twitter.com/MZ_GOV_PL/status/1238561084237328387 Kovo 14 d. patvirtintų atvejų skaičius pasiekė 103. Taip pat paskelbta apie antrą mirtį Liublinehttps://twitter.com/MZ_GOV_PL/status/1238893341317771264.

 Lietuvoje 

2020 m. vasario 26 d. dėl koronaviruso grėsmės Lietuvos vyriausybė šalyje paskelbė ekstremalią situaciją. Taip pat buvo nuspręsta steigti Valstybės ekstremaliųjų situacijų operacijų centrą.Siekiant suvaldyti koronaviruso grėsmes, Lietuvoje paskelbta ekstremali situacija Pirmasis koronaviruso atvejis Lietuvoje buvo patvirtintas 2020 m. vasario 28 d. Kovo 12 d. vyriausybės sprendimu kaip prevencinė viruso plitimo priemonė buvo paskelbti draudimai, dviem savaitėms stabdantys švietimo, kultūros, sporto ir laisvalaikio įstaigų veiklą, viešus renginius patalpų viduje bei renginius lauke, jeigu dalyvių skaičius viršija 100.

Kovo 16 d. nuo 00.00 val. Lietuvoje paskelbtas karantinas,Visoje Lietuvos Respublikos teritorijoje skelbiamas karantinas , Lietuvos Respublikos Vyriausybė, 2020 03 15 kuris truks iki gegužės 31 d. 24.00 val.https://koronastop.lrv.lt/lt/naujienos/karantinas-pratestas-iki-geguzes-11-dienos-nuo-pirmadienio-atsidaro-lauko-kavines-grozio-salonai-bibliotekos-ir-muziejai 

Kovo 20 d. naktį Lietuvoje, Ukmergėje, nuo COVID-19 mirė pirmasis asmuo.

 Nuorodos 

 Kasdieniniai PSO pranešimai apie situaciją su koronavirusu 2019-nCoV
 „Reuters“ statistika

 Šaltiniai 

Kategorija:2020 metai
Kategorija:2021 metai
Kategorija:2022 metai
Kategorija:COVID-19
Kategorija:Pandemijos